MEDIAWAVE ARCHÍVUM (1991-2019) :: 1993 :: BILIBÁNCS :: FESZTIVÁL ÉS TÁBOR RÁBAPATONÁN - LESZ BILIBÁNCS - www.mediawave.hu
MEDIAWAVE ARCHÍVUM (1991-2019) :: 1993 :: BILIBÁNCS :: FESZTIVÁL ÉS TÁBOR RÁBAPATONÁN - LESZ BILIBÁNCS
Hagyományőrzés, a népi kultúra modern művészetekben való továbbélése ölelkezik a július 4-éig tartó programokban. Lehetőség nyílik az élő népművészet megismerésére, segítheti a patonai rendezvény a különböző embercsoportok egymáshoz közeledését, a másság elfogadtatását. Hogy szépszámú közönség lesz— nem csak Rábapatonáé aBilibáncs; ezt a lakók ugyanígy gondolják —, lelkes, hálás, az biztos. A helyi hagyományok felelevenítése mellett a régióban élő magyarok és etnikumok népi kultúrkincsének bemutatása szerepel. A programokon ott lesznek az egész magyar nyelvterület élő népművészetének képviselői, gyimesi, moldvai, vajdasági, felvidéki népzenészek, táncosok, új lesz a tutajszínház — a Rába menti községekben lép fel a Lopótök társulat —, felállítanak majd honfoglalás kori jurtasátort, eljön Patonára Lewis Jordan amerikai színész-költő-muzsikus, lesznek néprajzi és etnikai témájú filmek, fotókiállítás nyílik, ugrálnak majd a kecskefejő verseny magyarjai előtt az állatok, a gyalogtúra célja a folyó mentén Mérges — egyszóval óriási fesztivál várható a Győrhöz közeli településen.